A legmeghökkentőbb számítógép-konfigurációk
A számítástechnika - és ezen belül a gépek - rajongóinak...
A számítástechnika - és ezen belül a gépek - rajongóinak határtalan a képzelete, és az elszántsága. Van, aki tíz monitort összekötve szimulált repülőgépet vezet a garázsban, de léteznek olyan felhasználók is, akik minden idejüket (és pénzüket) a World Of Warcraftnak szentelik; és ezért tíz gépen folyamatosan játszanak tíz különböző „karakterrel”. És persze vannak, akik csak magát a hardvert, azaz a gépet alakítják át a legkülönbözőbb módokon (extrém tízes listánk a legbizarrabb átalakításokról itt található). 

Nem esett szó azonban eddig azokról a felhasználókról, akik semmi extrémet nem készítenek: nem lesz USB-s kávéfőző és hűtőszekrény építve a számítógépházba, sőt nem hajtják meg a videokártya-ventilátort mókuskerékkel... Ellenben mindent a sebességnek, vagy a kényelemnek, vagy egyéb „mindennapi” szempontnak rendelnek alá. A végeredmény pedig már nem lesz olyan „mindennapos”. Lássuk a legmenőbb (vagy legelborultabb?) számítógép-összeállításokat!

A Project Nighthawk névre hallgató konfiguráció (munkaasztal? összeállítás?) kizárólag azért készült, hogy a gazdája kényelmesen játszhasson kedvenc repülős játékaival.

Három 17”-es LCD monitor (manapság már nem drága dolog) biztosítja a képet, a hardver lelke pedig egy AMD Athlon 64 FX-55 processzor, 1 GB (512 MBx2) DDR PC-3200 memória, dual nVidia NX6800-TD256 videkártya (természetesen SLI). A paraméterek a technika gyors fejlődése miatt ma már egyáltalán nem nevezhetőek erősnek (napjainkban már a 4 GB RAM lesz az átlagos lassan...), az összeállítás azonban nagyon szép, és ránézésre is kényelmesnek tűnik, megérdemli hát, hogy felkerüljön a listára.

Van, aki a paraméterek helyett inkább az ergonómiára és a lakberendezésre összpontosít: ennek a megközelítésnek szép példája ez a konfiguráció. Paramétereiben semmi különös, egy sima PC, ám a falra helyezett két lapos monitor, és az egész setup elrendezése igen igényes.

Csak hogy ellenpélda is legyen: más felhasználókat viszont egyáltalán nem érdeli, hogyl mennyire esztétikus a számítógépszoba, a lényeg, hogy mindenből legyen, mindenből a legjobb és persze sok! A képen látható felhasználó persze egy kicsit „csalt”, mivel jó pár TV (házi videó-megfigyelő rendszer) is van a konfigurációban. Mindenesetre az „őrült tudós laborja” életérzést százszázalékosan sikerült megvalósítania.

A „szárny” azaz a „The Wing” névre hallgató Apple összeállítás egész egyszerűen gyönyörű – már ha valaki esztétikailag fogékony a Star Trek jellegű berendezésekre.

A cucc alapja nem más, mint a számítógépasztal, ami egy kiszuperált repülőgép szárnyából készült (innen a „Wing” elnevezés).  A hardvert egy MacBook Pro szolgáltatja, a vezeték nélküli Apple billentyűzet és egér pedig a Star Trek (vagy Star Wars?) életérzést hivatott sejtetni. Egy szó, mint száz, simán elfogadnám a nappali sarkába ezt a kis konfigot.

Ha már szóba jött a Macintosh (végül is szép és érdekes dolgokról írunk, és a Mac ugyebár...) akkor lássuk a legjobbat: az Ultimate Mac Design fantázianévre hallgató összeállítás gazdája nem kicsinyeskedett: a képet három, egyenként 30” méretű Apple Cinema Display szolgáltatja, van hozzá egy „kis” 23”-as Apple kijelző (csak hogy legyen), a gép pedig egy 17”-os PowerBook.

Az összeállításban szerepel még egy iSight, ha esetleg videokonferenciázni kellene, és van még az asztal alatt egy Mac Mini is, ha esetleg vészhelyzet állna elő...
gyors kijelző design processzor asztal MAC LCD Nvidia Apple Macintosh billentyűzet Star Wars AMD MacBook Star Trek számítógép egyszerűen mac mini usb monitor hardver legjobb project